La missió STS -115 fou la primera a continuar la construcció de l'Estació Espacial Internacional després del desastre del Columbia, seguint amb les dues missions "Retorn al vol", STS-114 i STS-121. Aquesta missió fou duta a terme pel transbordador espacial Atlantis el qual es va enlairar el 9 de setembre del 2006 des del complex de llançament 39B situat al Centre espacial Kennedy de l'estat de Florida tal com estava previst a les 11:45:55 am EDT (15:45:55 UTC).